Արդյունքում 150 թ-ին Փարսման II Խիզախը զոհ գնաց դավադրությանը, նրա կին, որ Վաղարշ I-ի աղջիկ Գադանան իր փոքրահասակ որդու հետ միասին ապաստանեցին Մեծ Հայքի թագավորության տարածքում, իսկ Իբերիայի թագավորության գահին էլ հաստատվեց սպանվածի պապի պապի եղբոր թոռան թոռ Միհրդատ II-ը (150-155): Հայ-հռոմեական շահերի նման կոպիտ ոտնահարումը ստեղծված բացառիկ պայմաններում չէր կարող անպատասխան մնալ և արդյունքում 155 թ-ին գահի թեկնածու, Փարսման II Խիզախի որդի Գադամի գլխավորած Իբերիայի ու Մեծ Հայքի թագավորությունների միացյալ բանակը մտավ Իբերիայի թագավորության տարածք, որտեղ Ռեխի ճ-մ-ում (Հյուսիս-արևելյան Իբերիա, Լիախվի գետի ափին) հաղթեց Միհրդատ II-ի գլխավորած Իբերիայի ու Պարթևական թագավորությունների միացյալ բանակին[1]: Միհրդատ II-ը զոհվեց, իսկ Գադամը (մոտ 155-158) հռչակվեց Իբերիայի թագավորության արքա: